Luisa Futoransky

Nofelydd a bardd yn yr iaith Sbaeneg o'r Ariannin yw Luisa Futoransky (ganwyd 5 Ionawr 1939) sy'n nodedig am y digrifwch main a dadadeiladol sy'n lliwio'i ffuglen a'r darluniau o unigrwydd y mae'n telynegu yn ei barddoniaeth.

Ganwyd yn Buenos Aires, prifddinas yr Ariannin, i deulu Iddewig. Symudodd i Sbaen yn 1971, a bu'n byw hefyd yn yr Eidal, Japan, a Tsieina cyn iddi ymgartrefu yn Ffrainc yn 1981. Gweithiodd fel newyddiadurwraig ym Mharis. Teithiodd yn fynych i Israel, a hefyd i brifysgolion yn yr Unol Daleithiau ym mha le'r oedd hi'n cynnal gweithdai barddoniaeth.

Ystyrir ei gwaith yn nodweddiadol o ddigrifwch ac hunaniaeth yr Iddew. Yn ogystal â thynnu ar agweddau o'i phrofiad diwylliannol, ysgrifennai Futoransky am themâu serch, taith, alltudiaeth, a benywdod, ac hynny mewn arddull sy'n cyfuno ieithwedd aruchel a llafar gwlad.Florinda F. Goldberg, "Futoransky, Luisa yn  Encyclopaedia Judaica (Thomson Gale, 2007). Adalwyd ar Encyclopedia.com ar 14 Gorffennaf 2019.

Gwobrwywyd Cymrodoriaeth Guggenheim iddi yn 1991, a fe'i phenodwyd i urdd Chevalier des Arts et Lettres.Florinda F. Goldberg, "Futoransky, Luisa" yn Encyclopedia of Latin American and Caribbean Literature 1900–2003, golygwyd gan Daniel Balderston a Mike Gonzalez (Llundain; Routledge, 2004), t. 215.

 Llyfryddiaeth 
 Barddoniaeth 
 Partir, digo (Valencia: Editorial Prometeo, 1982).
 La sanguina (1987)
 La parca, enfrente (1995)
 Antología poética (Buenos Aires: Fondo Nacional de las Artes, 1996).
 Cortezas y fulgores (1997)
 De dónde son las palabras (Barcelona: Plaza & Janés, 1998).
 Prender de gajo (Madrid: Calambur, 2006).

 Nofelau 
 Son cuentos chinos (1983)
 De Pe a Pa (o de Pekín a París) (Barcelona: Editorial Anagrama, 1986).
 Urracas (1992)
 El Formosa (Buenos Aires: Leviatán, 2010).

 Ysgrifau 
 Pelos (Madrid: Ediciones Temas de Hoy, 1990).
 Lunas de miel (1996)

 Cyfeiriadau 

Categori:Genedigaethau 1939
Categori:Beirdd yr 20fed ganrif o'r Ariannin
Categori:Beirdd yr 21ain ganrif o'r Ariannin
Categori:Beirdd Sbaeneg o'r Ariannin
Categori:Llenorion benywaidd yr 20fed ganrif o'r Ariannin
Categori:Llenorion benywaidd yr 21ain ganrif o'r Ariannin
Categori:Llenorion Iddewig o'r Ariannin
Categori:Merched a aned yn y 1930au
Categori:Newyddiadurwyr yr 20fed ganrif o'r Ariannin
Categori:Nofelwyr yr 20fed ganrif o'r Ariannin
Categori:Nofelwyr yr 21ain ganrif o'r Ariannin
Categori:Nofelwyr Sbaeneg o'r Ariannin
Categori:Pobl o Buenos Aires
Categori:Ysgrifwyr a thraethodwyr yr 20fed ganrif o'r Ariannin
Categori:Ysgrifwyr a thraethodwyr Sbaeneg o'r Ariannin